27.1.2023
EL
Επίσημη Εφημερίδα της Ευρωπαϊκής Ένωσης
C 32/93 Πέμπτη 23 Ιουνίου 2022
61.
χαιρετίζει τη διακήρυξη που συμφωνήθηκε από τη συνάντηση των αρχηγών τοπικών και περιφερειακών κυβερνήσεων των κρατών μελών της ΑΕ και της ΕΕ στις 15 Φεβρουαρίου 2022 στις Βρυξέλλες, η οποία επισήμανε, μεταξύ άλλων, ότι χωρίς τη συμμετοχή των τοπικών και περιφερειακών κυβερνήσεων, δεν θα επιτευχθεί το 65 % των 169 στόχων που διέπουν τους ΣΒΑ· 62.
χαιρετίζει τη συμφωνία του Συμβουλίου Υπουργών AfCFTA σχετικά με κοινούς κανόνες καταγωγής για το 87,7 % των εμπορευμάτων ή 3 800 δασμολογικές κλάσεις που καλύπτονται από την AfCFTA· καλεί την Ευρωπαϊκή Επιτροπή να εναρμονίσει τους κανόνες καταγωγής και να καταρτίσει πρόταση για ενοποιημένους κανόνες καταγωγής για το εμπόριο με όλες τις αφρικανικές χώρες, βάσει των πρόσφατα συμφωνηθέντων κανόνων εντός της AfCFTA, για να αντικατασταθεί το συνονθύλευμα κανόνων καταγωγής στις διαφορετικές εμπορικές συμφωνίες και ρυθμίσεις της ΕΕ με περιφέρειες και χώρες της Αφρικής· είναι πεπεισμένο ότι αυτό θα ωφελούσε επίσης τις εταιρείες και τις τελωνειακές αρχές της ΕΕ· καλεί την Επιτροπή να εξερευνήσει περαιτέρω πιθανότητες και μέτρα για τη βελτίωση των δεσμών και των συνεργειών μεταξύ των διαφορετικών εμπορικών ρυθμίσεων της ΕΕ με αφρικανικές χώρες και την AfCFTA· χαιρετίζει τον στόχο της AfCFTA για βελτίωση της περιφερειακής διαφοροποίησης και την επέκταση και διασύνδεση των συστημάτων υποδομών· καλεί την ΕΕ να συνεργαστεί με τη Γραμματεία της AfCFTA, για να προωθηθεί η ανάπτυξη ικανοτήτων και η οικοδόμηση τεχνικής στήριξης για την υλοποίηση της AfCFTA· 63.
χαιρετίζει το γεγονός ότι τον Νοέμβριο του 2021 η ΕΤΕ άνοιξε το πρώτο της υποκατάστημα στην Αφρική, στην πρωτεύουσα της Κένυας, το Ναϊρόμπι· 64.
εκτιμά την πρωτοβουλία του Συμβουλίου και της Επιτροπής να διοργανώσουν την πρώτη Εβδομάδα Αφρικής-Ευρώπης, η οποία πραγματοποιήθηκε τον Φεβρουάριο του 2022 στις Βρυξέλλες· χαιρετίζει τις μερικές χιλιάδες εκπροσώπων από οργανώσεις νέων, οργανώσεις της κοινωνίας των πολιτών, τοπικές αρχές, από τον πολιτιστικό και τον επιχειρηματικό τομέα, για την παραγωγική δουλειά τους· τονίζει ότι η καλύτερη επαφή της ΕΕ με τους νέους της Αφρικής και την αφρικανική διασπορά στην ΕΕ θα μπορούσε να βελτιώσει δομικά τη σχέση ΕΕ-Αφρικής μακροπρόθεσμα· εκφράζει, στο πλαίσιο αυτό, τη λύπη του για το γεγονός ότι το Ευρωπαϊκό Κοινοβούλιο δεν συμμετείχε περισσότερο και ότι οι εκδηλώσεις έλαβαν χώρα κατά τη διάρκεια της εβδομάδας ολομέλειας του Κοινοβουλίου στο Στρασβούργο, και υπογραμμίζει τη σημασία της προώθησης, πριν από τις προσεχείς πρωτοβουλίες, μεγαλύτερης συνεργασίας μεταξύ όλων των ενδιαφερόμενων μερών, συμπεριλαμβανομένων των επιχειρηματικών οργανώσεων· ζητά από την Επιτροπή να οργανώνει εβδομάδα Αφρικής-Ευρώπης σε ετήσια βάση και να συμπεριλαμβάνει νέους, ειδικά γυναίκες και κορίτσια, στις συζητήσεις που οργανώνονται κατά τη διάρκεια της εβδομάδας Αφρικής-Ευρώπης· 65.
ζητά από την Επιτροπή, σε μελλοντικές εκδόσεις των επιχειρηματικών συνόδων κορυφής ΕΕ-Αφρικής, να εστιάσει στις δυνατότητες που τοπικές οικονομικές και βιώσιμες εναλλακτικές, όπως οι οργανικοί συνεταιρισμοί μικροκαλλιεργητών στο πλαίσιο του δίκαιου εμπορίου και οι ενδιαφερόμενοι φορείς της κοινωνικής οικονομίας, μπορούν να έχουν στην οικοδόμηση μιας πιο βιώσιμης και δίκαιης εμπορικής συνεργασίας μεταξύ Αφρικής και ΕΕ· 66.
τονίζει την αναγκαιότητα να αυξηθεί η συμμετοχή των ενδιαφερόμενων μερών, ιδίως των επιχειρηματικών ενώσεων ΜΜΕ σε όλη την αφρικανική ήπειρο, και των αυξανόμενα σημαντικών οργανώσεων της κοινωνίας των πολιτών τόσο από την ΕΕ όσο και από την ΑΕ στις συζητήσεις που καθορίζουν τη νέα διάσταση του εμπορίου, των επενδύσεων και της οικονομικής συνεργασίας, που έχει ως στόχο τις δίκαιες και ηθικές σχέσεις· 67. σημειώνει ότι τα δίκτυα μεταφορών αποτελούν κρίσιμους παράγοντες διευκόλυνσης του εμπορίου και ευημερουσών οικονομιών· τονίζει την ανάγκη για καλύτερη σύνδεση των αγροτικών και αστικών περιοχών της Αφρικής, ώστε να διασφαλιστεί μεγαλύτερη διασυνδεσιμότητα εντός των αφρικανικών χωρών και στην αφρικανική ήπειρο· τονίζει ότι οι προτάσεις της Ομάδας Ευρώπη για την υλοποίηση έργων υποδομής πρέπει να βασίζονται στις ανάγκες που εντοπίστηκαν από την ΑΕ στο Πρόγραμμα Ανάπτυξης Υποδομών για την Αφρική ζητά, στο πλαίσιο αυτό, τη συμμετοχή των τοπικών και περιφερειακών φορέων στη διαδικασία λήψης αποφάσεων σχετικά με τη φύση και τον όγκο των έργων υποδομής· υπενθυμίζει ότι εκτιμάται πως 53 % των δρόμων στην Αφρική είναι μη ασφαλτοστρωμένοι και απομακρυσμένοι από εμπορικούς κόμβους και ότι λιγότερος από τον μισό πληθυσμό στις αγροτικές περιοχές έχει πρόσβαση σε λειτουργικούς δρόμους όλο τον χρόνο, γεγονός που αποδεικνύει την ανάγκη για επενδύσεις και σε έργα πέραν των εμβληματικών έργων· ζητά επίσης επενδύσεις στην εφοδιαστική της ψυκτικής αλυσίδας και σε σύγχρονες εγκαταστάσεις αποθήκευσης και γενικά βελτιωμένη υλικοτεχνική υποστήριξη μεταξύ των τοποθεσιών παραγωγής και κατανάλωσης που επιτρέπουν στους γεωργούς να παραδίδουν τα γεωργικά προϊόντα τους σε ορισμένες αποστάσεις, δεδομένης επίσης της ταχείας αστικοποίησης της Αφρικής, συμβάλλοντας έτσι στον τερματισμό της επισιτιστικής ανασφάλειας· σημειώνει ότι ένα λειτουργικό δίκτυο μεταφορών και οι επενδύσεις σε έργα υποδομής μπορούν να συμβάλουν στην ανάπτυξη των αφρικανικών οικονομιών· καλεί την Ευρωπαϊκή Επιτροπή να διευκολύνει τις επενδύσεις σε αφρικανικά έργα υποδομών μέσω των εμπορικών και επενδυτικών μέσων της για την Αφρική· 68.
ενθαρρύνει ευρύ διάλογο με σκοπό την επανεξέταση μοντέλων και σχεδίων για την ανάπτυξη υποδομών και τον εντοπισμό εναλλακτικών μοντέλων κινητικότητας και σύγχρονων λύσεων κινητικότητας του 21ου αιώνα για τους πάντες εντός των περιφερειών καθώς και σε όλη την ήπειρο, με βάση μαθήματα που έχουν πάρει η ΕΕ και άλλες βιομηχανοποιημένες χώρες, προκειμένου να αποφευχθούν λάθη που έγιναν εκεί·